Paramedikus sterf na trok hom trefChris Gerber. Foto: Youtube LookLocal berig dat die ongeluk omstreeks 3:00 Woensdagoggend plaasgevind het. Volgens die berig was paramedici op die toneel van ŉ ongeluk tussen ŉ vragmotor en ŉ ligte voertuig op die N2 naby die King Shaka Internasionale Lughawe-brug. Terwyl paramedici en lede van die polisie op die toneel besig was, het die bestuurder van ŉ vragmotor glo beheer verloor en in hulle ingeploeg. Dit is gevolg deur ŉ derde ongeluk waar die bestuurder van ŉ bakkie ook amper in die groep ingeploeg het en teen verskeie ander motors op die toneel gebots het. ER24 het gister op hulle Facebook-blad geskryf dat Chris Gerber van Medix EMS Donderdag in die hospitaal oorlede is. Patrick Waite het die video op Youtube gelaai as ‘n huldeblyk aan Gerber: